Source: http://www.roznava.sk/rozsirenie-kds-roznava---ul--kupelna--normova--zelezniciarska
Timestamp: 2018-02-19 15:34:17+00:00

Document:
- - - /06.07.2017
- - - /07.02.2018
199/2018-5581-VYST-Šm
Ing.Šmelková/058-7773267
Vec: „Rozšírenie KDS Rožňava – ul. Kúpeľná, Normová, Železničiarska“ - oznámenie o začatí územného konania o umiestnení telekomunikačnej líniovej stavby a nariadenie ústneho pojednávania a miestneho zisťovania
UPC BROADBAND SLOVAKIA, s.r.o., so sídlom Ševčenkova 36, 851 01 Bratislava, IČO 35 971 967, zastúpená v konaní spoločnosťou OPTOMONT s.r.o., so sídlom Bratislavská 27/75, 911 05 Trenčín, IČO 35 766 441, v zastúpení: Saša Obergries, Rudohorská 6451/32, 974 11 Banská Bystrica, podala dňa 06.07.2017 návrh na vydanie rozhodnutia o umiestnení líniovej inžinierskej stavby: „Rozšírenie KDS Rožňava – ul. Kúpeľná, Normová, Železničiarska“ s umiestnením v intraviláne mesta Rožňava, na pozemkoch v k. ú. Rožňava.
Mesto Rožňava, ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku v platnom znení (ďalej len „stavebný zákon“) v nadväznosti na § 5 písm. a) zákona č. 608/2003 Z. z. o štátnej správe pre územné plánovanie, stavebný poriadok a bývanie v platnom znení a v spojení s §§ 5, 13 zákona č. 369/1990 Zb. o obecnom zriadení v platnom znení, vzhľadom na to, že predložený návrh spolu s prílohami neposkytoval dostatočný podklad pre posúdenie navrhovanej stavby, podľa § 35 ods. 3 stavebného zákona v nadväznosti na § 3 vyhlášky MŽP SR č. 453/2000 Z.z., vyzval navrhovateľa, aby doplnil návrh a súčasne prerušil územné konanie.
Postupne boli na stavebný úrad doplnené potrebné doklady a dňa 07.02.2018 navrhovateľ doplnil návrh podania, s tým, že predmetom umiestnenia stavby nebude lokalita - ulica „Železničiarska“.
V tejto súvislosti je predmetom územného konania umiestnenie líniovej inžinierskej stavby v rozsahu rozšírenia trasy optického kábla – KDS v týchto lokalitách mesta Rožňava (k. ú. Rožňava):
Kúpeľná ulica – na pozemkoch parc. č. KN-C 872/1, 868, 866, 865/1, 2250/1, 2248 (KN-E 2388), 2240/1 (KN-E 2388, 2471/1, 2389, 1245, 2465/4, 1246/1, 1165) – všetky zastavané plochy a nádvoria a KN-C 869, 867, 865/2, 864/2 – všetky záhrada.
Normová ulica – na pozemkoch parc. č. KN-C 213/3, 2274/1(KN-E 2353), 210/2 (KN-E 2353), s ukončením na pozemku parc. č. KN-C 212/3.
Na základe toho, že pominuli prekážky pre ktoré bolo konanie prerušené, stavebný úrad oznamuje začatie územného konania v súlade s § 36 ods. 1 a súčasne
n a r i a ď u j e,
k predloženému návrhu na vydanie rozhodnutia o umiestnení stavby ústne pojednávanie spojené s miestnym zisťovaním na deň
08.03.2018 /štvrtok/ o 10 00 hod.
so stretnutím pozvaných na Mestskom úrade v Rožňave v zasadačke na 3. poschodí.
Účastníci konania v zmysle § 36 ods. 1 stavebného zákona môžu uplatniť svoje pripomienky a námietky najneskôr pri ústnom pojednávaní, inak k nim nebude prihliadnuté.
V rovnakej lehote oznámia svoje stanoviská dotknuté orgány, inak podľa § 36 ods. 3 stavebného zákona sa má za to, že ich stanovisko je kladné. Ak niektorý z orgánov potrebuje na riadne posúdenie návrhu dlhší čas, stavebný úrad na jeho žiadosť určenú lehotu pred jej uplynutím, primerane predĺži.
Ak dotknutý orgán, ktorý bol vyrozumený o začatí územného konania neoznámi v určenej alebo predĺženej lehote svoje stanovisko, má sa za to, že s navrhovaným umiestnením stavby z hľadiska ním sledovaných záujmov súhlasí.
Účastníci konania môžu do podkladov rozhodnutia nahliadnuť na Mestskom úrade v Rožňave, na treťom poschodí, v kancelárii č. 308, počas stránkových hodín.
Do termínu ústneho pojednávania je potrebné predložiť na stavebný úrad:
Súhlas Slovenského pozemkového fondu Bratislava, ako vlastníka pozemku parc. č. KN-E 1165 k umiestneniu stavby, resp. stanovisko k tomu, že predložené vyjadrenie k projektovej dokumentácii zo dňa 26.10.2017, pod č. SPFZ/2017/104536 je možné považovať za súhlas vlastníka pozemku s umiestnením stavby na uvedenom pozemku.
Touto verejnou vyhláškou, ktorou sa oznamuje začatie územného konania a nariadenie ústneho pojednávania a miestneho zisťovania sa doručuje ostatným účastníkom územného konania – vlastníci pozemku parc. č. KN-C 864/2 v k.ú. Rožňava a vlastníci susedných nehnuteľností na uliciach Normová a Kúpeľná - oznámenie je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
© Mesto Rožňava, 13. 2. 2018 Ing. Erika Šmelková, Odbor výstavby, ÚP, ŽP a PK, Mestský úrad v Rožňave
Publikované: 13.02.2018 10:54 hod.

References: § 117
 § 5
 § 35
 § 3
 § 36
 § 36
 § 36